Rak piv bennak a ra bolontez Doue, hennezh eo va breur ha va choar ha va mamm.    Jezuz en em lakaas choazh da gelenn, e-tal ar mor, hag ur bobl vras o vezañ en em zastumet en e gichen, e pignas en ur vag hag ech azezas enni, hag an holl bobl a oa war an douar e-tal ar mor.    Deskiñ a rae dezho kalz a draoù, dre  barabolennoù, hag e lavare dezho en e gelennadurezh:    Selaouit. Setu, un hader a yeas er-maez da hadañ;    hag evel ma hade, ul lodenn eus an had a gouezhas a-hed an hent, hag al laboused a zeuas hag he debras holl.    Ul lodenn all a gouezhas war ul lech meinek, e-lech ma oa nebeut a zouar; ha kerkent e savas, abalamour ne oa ket aet don en douar;    met pa zeuas an heol, e voe devet, ha dre  ma ne oa ket a wrizienn, e sechas.